Source: http://radioblaj.caritas-blaj.ro/?volei-alba-blaj-stiinta-bacau-meciul-inceputului-de-an-la-blaj,830
Timestamp: 2018-12-16 20:15:16+00:00

Document:
Volei Alba Blaj - Stiinta Bacau: meciul inceputului de an la Blaj - Radio Blaj
Volei Alba Blaj - Stiinta Bacau: meciul inceputului de an la Blaj
Volei Alba Blaj va intalni sambata, 17 ianuarie, de la ora 14.45, campioana Stiinta Bacau, in prima etapa a returului sezonului regulat al Diviziei A1 la volei feminin. Partida, care se va disputa in Sala Timotei Cipariu, va fi transmisa in direct de Digisport 1. Inaintea acestui meci, Volei Alba Blaj ocupa locul doi in clasament, cu 28 de puncte, in timp ce Stiinta Bacau se afla pe pozitia a treia, cu 27 puncte, etapa a 11-a putand aduce schimbari importante in clasament, tinand cont de faptul ca liderul CSM Bucuresti, 29 de puncte, joaca in deplasare la CSM Targoviste, una dintre formatiile incomode si imprevizibile din campionat.
Volei Alba Blaj incepe returul cu un meci de foc, impotriva campioanei Romaniei, un meci "de sase puncte", asa cum se obisnuieste a se defini in jargon sportiv o astfel de partida. Echipa noastra vizeaza victoria si distantarea in clasament fata de o contracandidata la titlu, dar si o revansa fata de infrangerea din etapa inaugurala a sezonului, 0-3 cu Branko Gajic pe banca, una din cele doua infrangeri ale blajencelor in actuala editie de campionat (a doua fiind controversatul esec, 2-3, de pe terenul liderului CSM Bucuresti).
Fata de prima etapa a sezonului, cele doua echipe au avut evolutii diferite. Instalat la carma echipei noastre in etapa a treia, si din cauza esecului de la Bacau, Darko Zakoc a reusit un tur aproape perfect de campionat, singura sincopa fiind infrangerea in 5 seturi de la Bucuresti, de pe terenul liderului, meci in care conducatorii blajeni au acuzat vehement arbitrajul. In rest victorii pe linie. Nu acelasi lucru se poate spune despre echipa experimentatului tehnician Florin Grapa, care a avut evolutii oscilante, ce au facut ca echipa campioana sa se afle momentan pe locul trei. Pe langa infrangerea de la Bucuresti cu CSM, scor 0-3, Stiinta Bacau a pierdut puncte acolo unde se astepta mai putin: a invins la Piatra Neamt cu 3-2 si a fost invinsa acasa de CSM Targoviste cu 3-2, totul si pe fondul oboselii acumulate in Liga Campionilor, unde, dupa patru meciuri, echipa bacauana nu a castigat nici macar un set.
Daca pentru multe echipe prima etapa a returului reprezinta si primul meci oficial din acest an, pentru Volei Alba Blaj si Stiinta Bacau partida de sambata este cea de-a treia din acest an, astfel incat ne asteptam la un volei de calitate. Campioana Romaniei a trecut de CSM Bucuresti cu 3-0 in mansa tur a sferturilor de finala ale Cupei Romaniei, dar vine la Blaj dupa esecul suferit miercuri, scor 0-3, cu Azeryol Baku, in Liga Campionilor, ambele meciuri disputate acasa, in timp ce Volei Alba Blaj a invins de doua ori Penicilina Iasi (foto), cu 3-0, ambele meciuri la Blaj, si s-a calificat in Final Four-ul Cupei Romaniei.
Pentru cea de-a doua parte a sezonului, al carei punct culminant il reprezinta meciurile din play-off, cele doua echipe au cautat sa isi intareasca loturile. Astfel, Stiinta Bacau a adus pana acum un libero, Tesca-Bryn Andrew-Wasylik, din nationala Canadei, in timp ce Volei Alba Blaj le-a transferat pe Bojana Radulovic (coordonator) si Ivana Djerisilo (universal), dar s-a despartit de Naoko Hashimoto. Liberoul canadian a debutat deja in echipa bacauana, in timp ce noile noastre jucatoare vor debuta, cel mai probabil, in partida de sambata, ele fiind testate de Darko Zakoc in aceasta saptamana, intr-un joc-scoala cu Medicina Targu Mures.
Derby-ul etapei, Volei Alba Blaj - Stiinta Bacau, este tratat cu maxima atentie de oficiali. Partida va fi condusa de doi dintre cei mai buni arbitrii romani, Bogdan Stoica si Tudor Pop, iar observator va fi presedintele Federatiei Romane de Volei, Gheorghe Visan.
In afara meciului de la Blaj, o alta partida interesanta a acestei etape este cea de la Targoviste, dintre echipa locala si CSM Bucuresti, care se disputa vineri, 16 ianuarie, de la ora 17.45, in direct la Digisport 2.

References: CSM 
 CSM 
 CSM 
 CSM 
 CSM 
 CSM